กลุ่มรัสเซล - วิกิพีเดีย

# กลุ่มรัสเซล

### จากวิกิพีเดีย สารานุกรมเสรี

กลุ่มรัสเซล (อังกฤษ: Russell Group) เป็นกลุ่มมหาวิทยาลัยที่ประกอบด้วยมหาวิทยาลัยวิจัยขนาดใหญ่ในสหราชอาณาจักร 18 มหาวิทยาลัยจากสมาชิก 19 แห่ง ติด 20 อันดับแรกของประเทศในด้านงบวิจัย กลุ่มรัสเซลมีมหาวิทยาลัยอันดับต้น ๆ ของสหราชอาณาจักรอยู่เป็นจำนวนมาก

ผู้คนมักเปรียบเทียบกลุ่มรัสเซลของสหราชอาณาจักรกับ ไอวีลีก ซึ่งเป็นกลุ่มสถาบันอุดมศึกษาชั้นนำของสหรัฐอเมริกา ซึ่งเป็นการเปรียบเทียบที่ไม่ค่อยจะสมเหตุผลเท่าไรนัก เนื่องจากสถาบันอุดมศึกษาชั้นนำในสหรัฐอเมริกานั้น ส่วนใหญ่ได้รับการสนับสนุนจากเอกชน (ยกเว้นมหาวิทยาลัยคอร์เนลล์ที่มีบางสาขาได้รับการสนับสนุนจากรัฐ) จึงไม่มีความจำเป็นต้องจัดตั้งกลุ่มล็อบบี้วิ่งเต้น อย่างมหาวิทยาลัยในสหราชอาณาจักรซึ่งทุกแห่งรับงบประมาณรัฐ (ยกเว้นเพียงแห่งเดียวคือ มหาวิทยาลัยบักกิงแฮม ที่เป็นมหาวิทยาลัยเอกชนเต็มรูปแบบ)

จุดประสงค์ของกลุ่มรัสเซลคือ เป็นกระบอกเสียงของสมาชิก (โดยเฉพาะการวิ่งเต้นล็อบบี้รัฐบาลและรัฐสภา) และจัดทำรายงานเพื่อสนับสนุนข้อเรียกร้องต่าง ๆ ประเด็นสนใจของกลุ่มได้แก่ ความต้องการเป็นผู้นำในการวิจัยของสหราชอาณาจักร เพิ่มรายรับให้มากที่สุด ดึงพนักงานและนักเรียนที่ดีที่สุด ลดการแทรกแซงจากรัฐบาล และใช้ประโยชน์จากความร่วมมือระหว่างมหาวิทยาลัยให้มากที่สุด

## [แก้] งบวิจัย

กลุ่มรัสเซลเรียกตนเองว่าเป็น 'กลุ่มของมหาวิทยาลัยวิจัยขนาดใหญ่ 19 แห่ง' และก็ดูเหมือนคำกล่าวนี้จะเป็นจริงในแง่ของงบวิจัยที่สถาบันสมาชิกแต่ละแห่งได้รับ

ในแง่ของงบวิจัยในปี ค.ศ. 1998/9, มหาวิทยาลัย 17 แห่งแรกเป็นสมาชิกของกลุ่มรัสเซล มีมหาวิทยาลัยคาร์ดิฟฟ์อยู่ในอันดับที่ 19. โดยมีมหาวิทยาลัยนอกกลุ่มรัสเซล คือ มหาวิทยาลัยเลสเตอร์อยู่ที่ 18 และ ควีนแมรี่ อยู่ที่ 20. ในภาพรวมทั้งหมด กลุ่มรัสเซลได้งบมากกว่า 60% ของงบวิจัยของสถาบันอุดมศึกษาทั้งสหราชอาณาจักร.

สำหรับ LSE ถึงแม้จะเป็นมหาวิทยาลัยชั้นยอด แต่ก็มีขนาดเล็กมากเมื่อเทียบกับสมาชิกอื่น ๆ และติดเพียงอันดับที่ 37 เป็นเพียงสมาชิกแห่งเดียวที่ไม่ติด 20 อันดับแรก อย่างไรก็ตาม LSE ไม่ได้เปิดสอนด้านวิทยาศาสตร์ เทคโนโลยี และการแพทย์ โดยด้านสังคมศาสตร์แล้ว LSE ได้รับงบวิจัยมากกว่าสถาบันด้านสังคมศาสตร์อื่น ๆ และจากการจัดอันดับโดยรัฐบาล LSE ก็มักจะติด 2 หรือ 3 อันดับแรกเสมอ ๆ ในด้านคุณภาพ

ในปี ค.ศ. 2004/5 ในแคว้นอังกฤษ สมาชิกกลุ่มรัสเซล ได้รับงบ 65% จากงบวิจัยทั้งหมดจาก Higher Education Funding Council for England (HEFCE) โดยในจำนวนนี้ กลุ่มสามเหลี่ยมทองคำ (The Golden Triangle ได้แก่ ออกซ์ฟอร์ด, เคมบริดจ์, และ UCL + LSE + อิมพีเรียลคอลเลจ) ได้รับมากกว่า 40%. ในแคว้นเวลส์ คาร์ดิฟฟ์ได้รับงบ 49% ของงบวิจัยทั้งแคว้น และในแคว้นสก็อตแลนด์ กลาสโกว์และเอดินบะระรวมกันได้งบมากกว่า 50% ของงบวิจัยทั้งแคว้น. โดยถ้านำตัวเลขเหล่านี้มาเปรียบเทียบแล้ว 20 อันดับแรกทั่วทั้งสหราชอาณาจักรจะเป็นกลุ่มรัสเซล (ยกเว้น LSE) และ มหาวิทยาลัยเดอร์แรม และ มหาิวิทยาลัยยอร์ก

ควรสังเกตด้วยว่า งบวิจัยนั้นขึ้นอยู่กับปัจจัยหลายอย่างนอกเหนือจากคุณภาพงานวิจัย โดยเฉพาะขนาดของสถาบันและสาขาวิชา (ตัวอย่างเช่น ด้านวิทยาศาสตร์ เทคโนโลยี และการแพทย์มักจะได้รับงบมากกว่า)

## [แก้] สมาชิก

- อิมพีเรียลคอลเลจ ลอนดอน (Imperial College London)
- คิงส์คอลเลจ ลอนดอน (King's College London)
- วิทยาลัยเศรษฐศาสตร์และรัฐศาสตร์ ลอนดอน (LSE - London School of Economics and Political Science)
- ยูนิเวอร์ซิตี้คอลเลจ ลอนดอน (UCL - University College London)
- มหาวิทยาลัยบาธ (University of Bath)
- มหาวิทยาลัยเบอร์มิงแฮม (University of Birmingham)
- มหาวิทยาลัยบริสทอล (University of Bristol)
- มหาวิทยาลัยเคมบริดจ์ (University of Cambridge)
- มหาวิทยาลัยคาร์ดิฟฟ์ (Cardiff University)
- มหาวิทยาลัยเอดินบะระ (University of Edinburgh)
- มหาวิทยาลัยกลาสโกว์ (University of Glasgow)
- มหาวิทยาลัยลีดส์ (University of Leeds)
- มหาวิทยาลัยลิเวอร์พูล (University of Leeds)
- มหาวิทยาลัยแมนเชสเตอร์ (University of Manchester)
- มหาวิทยาลัยนิวคาสเซิลอัพพอนไทน์ (University of Newcastle upon Tyne)
- มหาวิทยาลัยนอตติงแฮม (University of Nottingham)
- มหาวิทยาลัยออกซ์ฟอร์ด (University of Oxford)
- มหาวิทยาลัยเชฟฟิลด์ (University of Sheffield)
- มหาวิทยาลัยเซาท์แธมป์ตัน (University of Southampton)
- มหาวิทยาลัยวอริก (University of Warick)

ดึงข้อมูลจาก "http://th.wikipedia.org../../../%E0%B8%81/%E0%B8%A5/%E0%B8%B8/%E0%B8%81%E0%B8%A5%E0%B8%B8%E0%B9%88%E0%B8%A1%E0%B8%A3%E0%B8%B1%E0%B8%AA%E0%B9%80%E0%B8%8B%E0%B8%A5.html".

หมวดหมู่: สถาบันอุดมศึกษาในสหราชอาณาจักร | กลุ่มมหาวิทยาลัย

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Deutsch
- English
- Suomi
- 日本語
- Svenska
- 中文